title: 2018 m. kovo 15 d. Komisijos įgyvendinimo reglamentas (ES) 2018/408, kuriuo iš dalies keičiamas Įgyvendinimo reglamentas (ES) 2017/1758, kuriuo nustatomi Komisijai teiktinos apskaitos informacijos, reikalingos EŽŪGF ir EŽŪFKP sąskaitoms tikrinti ir tvirtinti, stebėjimo duomenims rinkti ir prognozėms rengti, forma ir turinys

text:
16.3.2018

               LT

               Europos Sąjungos oficialusis leidinys

               L 74/9

         KOMISIJOS ĮGYVENDINIMO REGLAMENTAS (ES) 2018/408
   2018 m. kovo 15 d.
   kuriuo iš dalies keičiamas Įgyvendinimo reglamentas (ES) 2017/1758, kuriuo nustatomi Komisijai teiktinos apskaitos informacijos, reikalingos EŽŪGF ir EŽŪFKP sąskaitoms tikrinti ir tvirtinti, stebėjimo duomenims rinkti ir prognozėms rengti, forma ir turinys
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 104 straipsnį,
   kadangi:

               (1)

               Komisijos įgyvendinimo reglamento (ES) 2017/1758 (2) IV priede nustatyta 2014–2020 m. programavimo laikotarpio Europos žemės ūkio fondo kaimo plėtrai (toliau – EŽŪFKP) biudžeto kodų struktūra;

               (2)

               Europos Parlamento ir Tarybos reglamentu (ES) 2017/2393 (3) iš dalies pakeistos kai kurios Europos Parlamento ir Tarybos reglamento (ES) Nr. 1305/2013 (4) nuostatos, įskaitant nuostatas, susijusias su papildomais asignavimais ir nauja nukrypimų nuo EŽŪFKP įnašo dydžių kategorija. Todėl į Įgyvendinimo reglamentą (ES) 2017/1758 turėtų būti perkelti atitinkamų Reglamento (ES) Nr. 1305/2013 nuostatų pakeitimai;

               (3)

               Įgyvendinimo reglamentas (ES) 2017/1758 turėtų būti atitinkamai iš dalies pakeistas;

               (4)

               šis reglamentas turėtų būti taikomas nuo tos pačios dienos kaip ir Reglamentas (ES) 2017/2393;

               (5)

               šiame reglamente numatytos priemonės atitinka Žemės ūkio fondų komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) 2017/1758 IV priedo 1.2 punkte „Biudžeto kodų struktūra“ pateikta trečia lentelė, kurioje apibrėžtas antrasis skaitmuo iš trijų skaitmenų „RRR“, nurodančių straipsnius, taikytus nustatant didžiausią EŽŪFKP įnašo dydį, iš dalies keičiama taip:

               1)

               6 kodo eilutė pakeičiama taip:

                           „6

                           59 straipsnio 4 dalies f punktas

                           Papildomi asignavimai Airijai, Portugalijai ir Kiprui“

               2)

               Pridedama ši eilutė:

                           „8

                           59 straipsnio 4 dalies h punktas

                           Reglamento (ES) Nr. 1303/2013 39a straipsnio 13 dalyje nurodytas įnašo dydis to reglamento 38 straipsnio 1 dalies c punkte nurodytai finansinei priemonei“

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 15 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2017 m. rugsėjo 27 d. Komisijos įgyvendinimo reglamentas (ES) 2017/1758, kuriuo nustatomi Komisijai teiktinos apskaitos informacijos, reikalingos EŽŪGF ir EŽŪFKP sąskaitoms tikrinti ir tvirtinti, stebėjimo duomenims rinkti ir prognozėms rengti, forma ir turinys (OL L 250, 2017 9 28, p. 1).

      (3)  2017 m. gruodžio 13 d. Europos Parlamento ir Tarybos reglamentas (ES) 2017/2393, kuriuo iš dalies keičiami reglamentai (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės, (ES) Nr. 1308/2013, kuriuo nustatomas bendras žemės ūkio produktų rinkų organizavimas, ir (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos (OL L 350, 2017 12 29, p. 15).

      (4)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).


title: 2018 m. kovo 2 d. Komisijos įgyvendinimo reglamentas (ES) 2018/406, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Amêndoa Coberta de Moncorvo“ (SGN))

text:
16.3.2018

               LT

               Europos Sąjungos oficialusis leidinys

               L 74/5

         KOMISIJOS ĮGYVENDINIMO REGLAMENTAS (ES) 2018/406
   2018 m. kovo 2 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas („Amêndoa Coberta de Moncorvo“ (SGN))
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Portugalijos paraiška įregistruoti pavadinimą „Amêndoa Coberta de Moncorvo“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Amêndoa Coberta de Moncorvo“ turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Įregistruojamas pavadinimas „Amêndoa Coberta de Moncorvo“ (SGN).
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 2.3 klasei „Duona, pyragaičiai, pyragai, konditerijos gaminiai, sausainiai ir kiti kepiniai“, pavadinimas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 2 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  OL C 391, 2017 11 18, p. 11.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2018 m. kovo 14 d. Komisijos įgyvendinimo reglamentas (ES) 2018/407 dėl tam tikrų prekių klasifikavimo Kombinuotojoje nomenklatūroje

text:
16.3.2018

               LT

               Europos Sąjungos oficialusis leidinys

               L 74/6

         KOMISIJOS ĮGYVENDINIMO REGLAMENTAS (ES) 2018/407
   2018 m. kovo 14 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 14 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                  Produktas yra boksito lydymo šlakas – elektrinėse krosnyse gaminant įprastinį elektrokorundą susidarantis šalutinis produktas.
                  Produkto sudėtis (masės %):

                  7202 29 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 26 skirsnio 3 pastabos a punktu, 72 skirsnio 1 pastabos c punktu, 72 skirsnio 2 subpozicijų pastaba ir KN kodus 7202 , 7202 29  ir 7202 29 90  atitinkančiais prekių aprašymais.
                  Produktas nepriskirtinas 2620  pozicijai, nes neatitinka 26 skirsnio 3 pastabos a punkte nustatytų reikalavimų.
                  Šio produkto cheminė sudėtis atitinka 72 skirsnio 1 pastabos c punkto, kuriame apibrėžti ferolydiniai, ir 72 skirsnio 2 subpozicijų pastabos, kurioje apibrėžti 7202  subpozicijai priskiriami ferolydiniai, reikalavimus.
                  Ferolydinių aprašymą atitinka dvi esminės šio produkto savybės – jis naudojamas atliekant gravimetrinį metalų rūdų atskyrimą ir gaunamas elektrinėse krosnyse (taip pat žr. Suderintos sistemos paaiškinimų 7202  pozicijos paaiškinimų ketvirtą ir šeštą pastraipas).
                  Produktas laikytinas ferolydiniu ir priskirtinas 7202  pozicijai, nes dėl jo cheminės sudėties jį galima naudoti atliekant gravimetrinį metalų rūdų atskyrimą selektyviosios flotacijos būdu.
                  Todėl produktas laikytinas ferosiliciu ir jam priskirtinas KN kodas 7202 29 90 .

                              —

                              geležis

                  75

                              —

                              silicis

                  15

                              —

                              titanas

                  5

                              —

                              aliuminis

                  3

                              —

                              kiti metalai

                  2

                  Produktas naudojamas atliekant gravimetrinį atskyrimą metalų rūdoms koncentruoti selektyviosios flotacijos būdu.


title: 2018 m. kovo 19 d. Tarybos įgyvendinimo reglamentas (ES) 2018/420, kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje

text:
19.3.2018

               LT

               Europos Sąjungos oficialusis leidinys

               LI 75/1

         TARYBOS ĮGYVENDINIMO REGLAMENTAS (ES) 2018/420
   2018 m. kovo 19 d.
   kuriuo įgyvendinamas Reglamentas (ES) Nr. 36/2012 dėl ribojamųjų priemonių, atsižvelgiant į padėtį Sirijoje
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. sausio 18 d. Tarybos reglamentą (ES) Nr. 36/2012 dėl ribojamųjų priemonių, atsižvelgiant į padėtį Sirijoje, kuriuo panaikinamas Reglamentas (ES) Nr. 442/2011 (1), ypač į jo 32 straipsnio 1 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2012 m. sausio 18 d. Taryba priėmė Reglamentą (ES) Nr. 36/2012;

               (2)

               atsižvelgiant į padėties Sirijoje sunkumą, visų pirma tai, kad Sirijos režimas naudojo cheminį ginklą ir dalyvauja cheminio ginklo platinime, į Reglamento (ES) Nr. 36/2012 II priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti dar keturis asmenis;

               (3)

               todėl Reglamento (ES) Nr. 36/2012 II priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 36/2012 II priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 19 d.

            Tarybos vardu

            Pirmininkė

         F. MOGHERINI

      (1)  OL L 16, 2012 1 19, p. 1.

      PRIEDAS
      Toliau išvardyti asmenys įtraukiami į Reglamento (ES) Nr. 36/2012 II priedo A skirsnyje (Asmenys) pateiktą sąrašą.

                     Vardas, pavardė

                     Identifikavimo informacija

                     Įtraukimo į sąrašą priežastys

                     Įtraukimo į sąrašą data

                     „260.

                     Yusuf Ajeeb
                     (dar žinomas kaip:; Yousef; Ajib)

                     Brigados generolas; daktaras; Mokslinių studijų ir tyrimų centro (SSRC) saugumo tarnybos vadovas
                     Adresas: Scientific Studies and Research Centre (SSRC) Barzeh Street, PO Box 4470, Damascus

                     Turi brigados generolo laipsnį, yra Sirijos ginkluotųjų pajėgų vyresnysis pareigūnas, eina pareigas po 2011 m. gegužės mėn. Nuo 2012 m. yra Mokslinių studijų ir tyrimų centro („Scientific Studies and Research Center“ (SSRC)), kuris dalyvauja cheminio ginklo platinimo sektoriuje, saugumo tarnybos vadovas. Atsižvelgiant į tai, kad jis eina vyresniojo pareigūno pareigas kaip SSRC saugumo tarnybos vadovas, jis yra susijęs su į sąrašą įtrauktu subjektu SSRC.

                     2018 3 19

                     261.

                     Maher Sulaiman
                     (dar žinomas kaip:; Mahir; Suleiman)

                     Daktaras, Taikomųjų mokslų ir technologijos aukštesniojo instituto direktorius
                     Adresas: Higher Institute for Applied Sciences and Technology (HIAST), P.O. Box 31983, Damascus

                     Taikomųjų mokslų ir technologijos aukštesniojo instituto („Higher Institute for Applied Sciences and Technology“ (HIAST)), kuris rengia mokymą ir teikia paramą Sirijos cheminio ginklo platinimo sektoriuje, direktorius. Atsižvelgiant į tai, kad jis eina vyresniojo pareigūno pareigas HIAST, kuris yra Mokslinių studijų ir tyrimų centro (SSRC) filialas ir yra jam pavaldi įstaiga, jis yra susijęs su HIAST ir SSRC, kurie abu yra įtraukti į sąrašą.

                     2018 3 19

                     262.

                     Salam Tohme
                     (dar žinomas kaip:; Salim; Taame, Ta'mah, Toumah)

                     Mokslinių studijų ir tyrimų centro (SSRC) generalinio direktoriaus pavaduotojas
                     Adresas: Scientific Studies and Research Centre (SSRC) Barzeh Street, PO Box 4470, Damascus

                     Mokslinių studijų ir tyrimų centro (SSRC), kuris yra atsakingas už atsakingas už nekonvencinių ginklų, įskaitant cheminius ginklus, ir jiems siųsti į taikinį skirtų raketų kūrimą ir gamybą, generalinio direktoriaus pavaduotojas. Atsižvelgiant į tai, kad jis eina vyresniojo pareigūno pareigas SSRC, jis yra susijęs su į sąrašą įtrauktu subjektu SSRC.

                     2018 3 19

                     263.

                     Zuhair Fadhlun
                     (dar žinomas kaip:; Zoher; Fadloun, Fadhloun)

                     Mokslinių studijų ir tyrimų centro (SSRC) „Institute 3000“ (dar žinomas kaip „Institute 5000“) direktorius
                     Adresas: Scientific Studies and Research Centre (SSRC) Barzeh Street, P.O. Box 4470, Damascus

                     Mokslinių studijų ir tyrimų centro (SSRC) filialo, vadinamojo „Institute 3000“ (dar žinomas kaip „Institute 5000“), direktorius. Eidamas šias pareigas jis yra atsakingas už cheminio ginklo projektus, įskaitant cheminių medžiagų ir šaudmenų gamybą. Atsižvelgiant į tai, kad jis eina vyresniojo pareigūno pareigas SSRC, jis yra susijęs su į sąrašą įtrauktu subjektu SSRC.

                     2018 3 19“


title: 2018 m. kovo 19 d. Komisijos įgyvendinimo reglamentas (ES) 2018/456 dėl konsultacijų dėl naujo maisto produkto statuso nustatymo procedūrinių veiksmų pagal Europos Parlamento ir Tarybos reglamentą (ES) 2015/2283 dėl naujų maisto produktų (Tekstas svarbus EEE. )

text:
20.3.2018

                  LT

                  Europos Sąjungos oficialusis leidinys

                  L 77/6

            KOMISIJOS ĮGYVENDINIMO REGLAMENTAS (ES) 2018/456
      2018 m. kovo 19 d.
      dėl konsultacijų dėl naujo maisto produkto statuso nustatymo procedūrinių veiksmų pagal Europos Parlamento ir Tarybos reglamentą (ES) 2015/2283 dėl naujų maisto produktų
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 4 straipsnį,
      kadangi:

                  (1)

                  Reglamente (ES) 2015/2283 nustatytos naujų maisto produktų pateikimo rinkai ir naudojimo Sąjungoje taisyklės;

                  (2)

                  Reglamento (ES) 2015/2283 4 straipsnyje nustatyti pagrindiniai naujo maisto produkto statuso nustatymo procedūros principai. To straipsnio 1 dalyje nustatytas reikalavimas maisto tvarkymo subjektams patikrinti, ar maisto produktui, kurį jie ketina pateikti Sąjungos rinkai, taikomas šis reglamentas;

                  (3)

                  siekiant nustatyti naujo maisto produkto statusą tam tikram maisto produktui, reikėtų pateikti konsultacijos prašymą. Valstybės narės turėtų patikrinti tokių prašymų galiojimą. Todėl būtina nustatyti tikrinimo proceso taisykles;

                  (4)

                  reikėtų nustatyti taisykles, kuriomis būtų užtikrinta, kad konsultacijos dėl naujo maisto produkto statuso nustatymo prašyme būtų pateikta visa informacija, reikalinga valstybei narei vertinimui atlikti;

                  (5)

                  siekiant užtikrinti, kad maisto tvarkymo subjektai ir visuomenė būtų informuoti apie naujo maisto produkto statusą, informacija apie naujo maisto produkto statusą turėtų būti skelbiama viešai;

                  (6)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Taikymo sritis ir dalykas
      Šiuo reglamentu nustatomos Reglamento (ES) 2015/2283 4 straipsnio įgyvendinimo taisyklės dėl konsultavimosi proceso siekiant nustatyti, ar maisto produktas patenka į to reglamento taikymo sritį, procedūrinių veiksmų.
      2 straipsnis
      Terminų apibrėžtys
      Be terminų, kurių apibrėžtys nustatytos Europos Parlamento ir Tarybos reglamente (EB) Nr. 178/2002 (2) ir Reglamente (ES) 2015/2283, taikomos tokios terminų apibrėžtys:
      a)   konsultacijos prašymas– maisto tvarkymo subjekto prašymas valstybei narei gavėjai nustatyti naujo maisto produkto statusą tam tikram maisto produktui;
      b)   valstybė narė gavėja– valstybė narė, kurioje maisto tvarkymo subjektas ketina pirmą kartą pateikti rinkai tam tikrą maisto produktą.
      3 straipsnis
      Konsultacijos prašymo pateikimas
      1.   Maisto tvarkymo subjektas konsultuojasi su valstybe nare gavėja, kaip nustatyta Reglamento (ES) 2015/2283 4 straipsnio 2 dalyje, pateikdamas tai valstybei narei konsultacijos prašymą.
      2.   Jei maisto tvarkymo subjektas ketina maisto produktą pateikti rinkai keliose valstybėse narėse vienu metu, konsultacijos prašymą jis pateikia tik vienai iš tų valstybių narių.
      4 straipsnis
      Konsultacijos prašymo turinys ir pateikimo forma
      1.   Konsultacijos prašymas pateikiamas valstybei narei gavėjai elektroniniu būdu, jį sudaro:

                  a)

                  pridedamas raštas;

                  b)

                  techninių dokumentų rinkinys;

                  c)

                  patvirtinamieji dokumentai;

                  d)

                  aiškinamasis raštas, kuriame paaiškinamas pateiktų dokumentų tikslas ir svarba.

            2.   1 dalies a punkte nurodytas pridedamas raštas parengiamas pagal I priede pateiktą šabloną.
      3.   1 dalies b punkte nurodytame techninių dokumentų rinkinyje pateikiama informacija, reikalinga tam, kad valstybė narė gavėja galėtų padaryti išvadas dėl naujo maisto produkto statuso; jis parengiamas pagal II priede pateiktą šabloną.
      4.   Nukrypstant nuo 3 dalies pareiškėjas neprivalo pateikti visų II priede nurodytų dalių, jei jis pateikė patikrinamą pagrindimą, kodėl nėra kiekvienos nesamos dalis.
      5 straipsnis
      Konsultacijos prašymo galiojimo tikrinimo procedūros
      1.   Valstybė narė gavėja nedelsdama patikrina, ar konsultacijos prašymas atitinka 4 straipsnio reikalavimus.
      2.   Jeigu konsultacijos prašyme maisto tvarkymo subjektas pateikia nepakankamą informaciją, valstybė narė gavėja paprašo maisto tvarkymo subjekto per jos nustatytą laikotarpį pateikti papildomos informacijos arba atitinkamai atnaujinti konsultacijos prašymą.
      3.   Konsultacijos prašymas laikomas negaliojančiu, jeigu:

                  a)

                  maisto tvarkymo subjektas per valstybės narės gavėjos nustatytą laikotarpį nepateikia prašomos papildomos informacijos arba atnaujinto konsultacijos prašymo;

                  b)

                  pateiktos papildomos informacijos nepakanka, kad būtų galima daryti išvadą, jog konsultacijų prašymas galioja.

            4.   Valstybė narė gavėja priima sprendimą dėl konsultacijos prašymo galiojimo ir nedelsdama apie tai informuoja maisto tvarkymo subjektą, kitas valstybes nares ir Komisiją. Jei konsultacijos prašymas laikomas negaliojančiu, valstybė narė gavėja nurodo tos išvados priežastis.
      6 straipsnis
      Galiojančio konsultacijos prašymo vertinimo procedūros
      1.   Valstybė narė gavėja per keturis mėnesius nuo sprendimo dėl konsultacijos prašymo galiojimo dienos padaro išvadą dėl naujo maisto produkto statuso nustatymo maisto produktui.
      2.   Jeigu valstybė narė gavėja nustato, kad ji neturi pakankamai įrodymų, kad galėtų priimti sprendimą dėl naujo maisto produkto statuso nustatymo maisto produktui, ji gali paprašyti maisto tvarkymo subjekto pateikti papildomos informacijos. To prašymo laikotarpis nustatomas kartu su maisto tvarkymo subjektu.
      Valstybė narė gavėja gali konsultuotis su kitomis valstybėmis narėmis ir Komisija.
      3.   Nedarant poveikio 4 daliai, 2 dalyje nurodytu prašymu pateikti papildomos informacijos nepratęsiamas 1 dalyje nurodytas laikotarpis.
      4.   Tinkamai pagrįstais atvejais valstybė narė gavėja gali pratęsti 1 dalyje nurodytą laikotarpį ne daugiau kaip keturiais mėnesiais. Valstybė narė gavėja informuoja maisto tvarkymo subjektą, kitas valstybes nares ir Komisiją apie savo sprendimą ir pateikia pagrindimą.
      5.   Padariusi išvadą dėl naujo maisto produkto statuso nustatymo maisto produktui, valstybė narė gavėja apie sprendimą nedelsdama praneša maisto tvarkymo subjektui, kitoms valstybėms narėms bei Komisijai ir pateikia pagrindimą pagal šio reglamento 7 straipsnį.
      7 straipsnis
      Informacija apie naujo maisto produkto statusą ir paskelbimas
      1.   Šio reglamento 6 straipsnio 5 dalyje nurodytame pranešime pateikiama ši informacija:

                  a)

                  susijusio maisto produkto pavadinimas ir aprašas;

                  b)

                  teiginys, ar atitinkamas maisto produktas yra naujas, nenaujas ar nenaujas tik maisto papilduose;

                  c)

                  b punkte nurodytą teiginį pagrindžiančios priežastys;

                  d)

                  jei maisto produktas yra naujas maisto produktas – tinkamiausia maisto kategorija, kuriai jis priskirtinas pagal Reglamento (ES) 2015/2283 3 straipsnio 2 dalį.

            2.   Komisija nedelsdama viešai paskelbia informaciją apie naujo maisto produkto statusą Komisijos tinklavietėje.
      8 straipsnis
      Valstybių narių kompetentingos institucijos
      Valstybės narės ne vėliau kaip 2018 m. kovo 1 d. pateikia Komisijai šio reglamento taikymo tikslais paskirtų nacionalinių kompetentingų institucijų ir atitinkamų kontaktinių asmenų kontaktinius duomenis.
      Komisija šiuos kontaktinius duomenis paskelbia Komisijos tinklavietėje iki 2018 m. gegužės 1 d.
      9 straipsnis
      Konfidencialumas
      1.   Maisto tvarkymo subjektai gali pareikalauti, kad valstybė narė gavėja sutiktų, jog tam tikros informacijos, pateiktos kaip konsultacijos prašymo dalis, atskleidimui turi būti taikomos konfidencialumo nuostatos, jei tokios informacijos atskleidimas gali pakenkti jų konkurencinei padėčiai.
      2.   Taikant 1 dalį, maisto tvarkymo subjektai nurodo, kurias valstybei narei gavėjai pateiktos informacijos dalis jie pageidauja laikyti konfidencialiomis, ir pateikia visą tokį konfidencialumo prašymą pagrindžiančią reikiamą informaciją.
      3.   Valstybė narė gavėja maisto tvarkymo subjektui praneša savo nuomonę apie tai, kurios tam tikros informacijos dalys turi likti konfidencialios.
      Tačiau konfidencialia nelaikoma tokia informacija:

                  a)

                  pareiškėjo vardas ir pavardė (pavadinimas) bei adresas;

                  b)

                  maisto produkto pavadinimas ir aprašas;

                  c)

                  pareiškėjo pateiktų atliktų tyrimų santrauka;

                  d)

                  jei reikia, analizės metodas (-ai).

            4.   Jei pagal 6 straipsnio 2 dalies antrą pastraipą konsultuojamasi su kitomis valstybėmis narėmis, valstybė narė gavėja informuoja Komisiją ir valstybes nares apie savo nuomonę dėl konsultacijos prašymo konfidencialumo.
      5.   Gavę informaciją pagal 3 dalį, apie Komisijos poziciją, maisto tvarkymo subjektas savo konsultacijos prašymą gali atsiimti per tris savaites, per kurias išsaugomas pateiktos informacijos konfidencialumas.
      6.   Komisija ir valstybės narės imasi visų reikiamų priemonių, kad užtikrintų deramą informacijos, kurią jos gavo pagal šį reglamentą, konfidencialumą, kaip nurodyta 3 dalyje, jeigu tai nėra informacija, kurią būtina skelbti siekiant apsaugoti žmonių sveikatą.
      7.   Jei maisto tvarkymo subjektas atsiima arba atsiėmė savo konsultacijos prašymą pagal 5 dalį, nei Komisija, nei valstybės narės neatskleidžia informacijos, dėl kurios maisto tvarkymo subjektas buvo paprašęs konfidencialumo pagal 1 dalį.
      8.   Taikant 1–7 dalis nedaromas poveikis Komisijos ir valstybių narių keitimuisi informacija, reikalinga pagal šį reglamentą pateiktiems konsultacijos prašymams apsvarstyti.
      10 straipsnis
      Įsigaliojimas ir taikymas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2018 m. kovo 19 d.

               Komisijos vardu

               Pirmininkas

            Jean-Claude JUNCKER

         (1)  OL L 327, 2015 12 11, p. 1.

         (2)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).

         I PRIEDAS

            PRIE KONSULTACIJOS PRAŠYMO SIEKIANT NUSTATYTI NAUJO MAISTO PRODUKTO STATUSĄ PRIDEDAMO RAŠTO ŠABLONAS

            Valstybės narės kompetentinga institucija

         Data: …
         Tema: Konsultacijos prašymas siekiant nustatyti naujo maisto produkto statusą …
         …
         Maisto tvarkymo subjektas (-ai) / konsultacinė šalis:
         Bendrovė …
         Adresas: …
         Telefonas: …
         E. paštas: …
         Asmuo ryšiams: …
         pateikia šį konsultacijos prašymą siekiant nustatyti naujo maisto produkto statusą …
         Pagarbiai
         Parašas …
         Priedai

                     ☐

                     Techninių dokumentų rinkinys

                     ☐

                     Konsultacijos prašymą pagrindžiantys dokumentai

                     ☐

                     Aiškinamasis raštas

         II PRIEDAS

            TECHNINIŲ DOKUMENTŲ RINKINIO ŠABLONAS

         Skirtingų informacijos dalių ryšys turi būti paaiškintas aiškinamajame rašte. Visų pirma dėl įrodymų, pateiktų pagrįsti platų naudojimą Sąjungoje žmonių maistui iki 1997 m. gegužės 15 d., nes tokiais atvejais tam, kad galima būtų padaryti išvadą, reikia apsvarstyti įvairių šaltinių dokumentus.
         Jei naujo maisto produkto statusui nustatyti svarbios tik kai kurios dokumentų dalys, nurodomos tos dalys.
         1 skirsnis turi būti užpildytas visų maisto produktų atveju.
         Ekstraktų atveju papildomai be 1 skirsnio turi būti užpildytas 2 skirsnis.
         Maisto produktų, gaunamų taikant gamybos procesą, kuris iki 1997 m. gegužės 15 d. Sąjungoje nebuvo taikomas maisto produktams gaminti, atveju turi būti užpildyti 1 skirsnis (1–3 ir 7 punktai) ir 3 skirsnis.

            1 skirsnis. Visi maisto produktai (maisto produktų, gaunamų taikant gamybos procesą, kuris iki 1997 m. gegužės 15 d. Sąjungoje nebuvo taikomas maisto produktams gaminti, atveju pildomi tik 1–3 ir 7 punktai)

                                    1.

                                 Maisto produkto aprašas

                                 1.1.

                                 Maisto produkto pavadinimas

                                 1.2.

                                 Išsamus maisto produkto aprašymas, įskaitant informaciją apie tai, ar maisto produktą sudaro dirbtinai sukurtos nanomedžiagos, kaip nurodyta Reglamento (ES) 2015/2283 (1) 3 straipsnio 2 dalies a punkto viii ir ix papunkčiuose

                                 1.3.

                                 Siūloma naujo maisto produkto kategorija pagal Reglamento (ES) 2015/2283 3 straipsnio 2 dalies a punktą, jei taikoma

                                    2.

                                 Išsamesnis maisto produkto ir (arba) jo šaltinio apibūdinimas (jei reikia)

               A.   Organizmai (mikroorganizmai, grybai, dumbliai, augalai, gyvūnai)

                                 2.1.

                                 Taksonominis pavadinimas (visas lotyniškas pavadinimas su autoriaus pavadinimu / pavarde)

                                 2.2.

                                 Sinonimai, kiti pavadinimai, jei taikoma

                                 2.3.

                                 Informacija, kuriai organizmo daliai taikoma nuostata dėl naudojimo žmonių maistui iki 1997 m. gegužės 15 d. Sąjungoje, jei taikoma

                                 2.4

                                 Grynumo / koncentracijos specifikacija

               B.   Cheminės medžiagos

                                 2.5.

                                 CAS numeris (-iai) (jei priskirta)

                                 2.6.

                                 Cheminis (-iai) pavadinimas (-ai) pagal IUPAC nomenklatūros taisykles

                                 2.7.

                                 Sinonimai, prekinis pavadinimas, bendras pavadinimas, jei taikoma

                                 2.8.

                                 Molekulinė ir struktūrinė formulė

                                 2.9.

                                 Grynumo / koncentracijos specifikacija

                                    3.

                                 Naudojimo sąlygos

                                 3.1.

                                 Kokia planuojama maisto produkto paskirtis?

                                 3.2.

                                 Produkto (-ų), kuriame (-iuose) maisto produktas skirtas naudoti, tipas

                                 3.3.

                                 Kiekis / koncentracija (arba kiekių intervalas) produkte (-uose), kuriame (-iuose) maisto produktas skirtas naudoti

                                    4.

                                 Gamybos procesas

                                 4.1.

                                 Išsamus gamybos proceso aprašas Gamybos procesui aprašyti taip pat reikia pateikti šio proceso struktūrinę schemą

                                    5.

                                 Maisto produkto naudojimo žmonių maistui istorija Sąjungoje iki 1997 m. gegužės 15 d.

                                 5.1.

                                 Kokiu mastu maisto produktas buvo plačiai vartojamas visoje Sąjungoje iki 1997 m. gegužės 15 d.? Pateikti išsamią informaciją.

                                 5.2.

                                 Kokiu mastu maisto produktas buvo plačiai vartojamas vienoje valstybėje narėje iki 1997 m. gegužės 15 d.? Pateikti išsamią informaciją.

                                 5.3.

                                 Ar maisto produktas Sąjungoje iki 1997 m. gegužės 15 d. buvo vartojamas tik regioniniu ir (arba) mažu vietiniu mastu? Pateikti išsamią informaciją.

                                 5.4.

                                 Ar maisto produktas Sąjungoje iki 1997 m. gegužės 15 d. buvo teikiamas kaip konkrečiai tikslinei vartotojų grupei (pavyzdžiui, specialiais medicininiais tikslais) skirta maisto sudedamoji dalis? Pateikti išsamią informaciją.

                                    6.

                                 Konsultacijos dėl prieinamumo Sąjungoje
                                 Jeigu maisto tvarkymo subjektai nėra tikri, ar jų turimos informacijos pakanka įrodyti, jog atitinkamas maisto produktas buvo plačiai naudotas žmonių maistui Sąjungoje iki 1997 m. gegužės 15 d., jie gali konsultuotis su kitais maisto tvarkymo subjektais arba maisto tvarkymo subjektų federacijomis, kad surinktų pakankamai informacijos.

                                 6.1.

                                 Ar buvo konsultuotasi su kitais maisto tvarkymo subjektais ar maisto tvarkymo subjektų federacijomis? Pateikti išsamią informaciją.

                                 6.2.

                                 Ar maisto produktas šiuo metu tiekiamas Sąjungos rinkai? Pateikti išsamią informaciją.

                                    7.

                                 Papildoma informacija

                                 7.1.

                                 Ar yra informacijos, kad nagrinėjamas produktas Sąjungoje naudojamas kaip vaistas pagal Direktyvą 2001/83/EB (2)?

                                 7.2.

                                 Ar yra kitos informacijos, kuri padėtų nustatyti naujo maisto produktų statusą? Pateikiama bet kokia svarbi informacija, net jei jos konkrečiai nereikalaujama

            2 skirsnis. Ekstraktai

                                    8.

                                 Ekstraktai

                                 8.1.

                                 Bet kokie kiti duomenys apie ekstrakto žaliavą, jei jie nepateikti 1 skirsnyje Pateikti išsamią informaciją.

                                 8.2.

                                 Ekstrakto specifikacijos. Pateikti išsamią informaciją.

                                 8.3.

                                 Jei ekstrakto šaltinis – maisto produktas, ar bet kokių ekstrakto sudedamųjų dalių kiekis maisto produkte yra didesnis nei šių sudedamųjų dalių kiekis pradiniame maisto produkte? Pateikti išsamią informaciją.

            3 skirsnis. Maisto produktai, gaunami taikant gamybos procesą, kuris iki 1997 m. gegužės 15 d. Sąjungoje nebuvo taikomas maisto produktams gaminti

                                    9.

                                 Gamybos procesas

                                 9.1.

                                 Išsamus gamybos proceso aprašas Gamybos procesui aprašyti taip pat reikia pateikti šio proceso struktūrinę schemą

                                 9.2.

                                 Ar dėl maisto produktui taikyto gamybos proceso jo struktūra ar sudėtis daro poveikį jo maistinei vertei, metabolizmui ar nepageidaujamų medžiagų kiekiui? Pateikti išsamią informaciją.

                                 9.3.

                                 Ar maisto produktas pagamintas iš šaltinio, kuris paprastai nėra vartojamas kaip maistas? Pateikti išsamią informaciją.

                     (1)

                     2015 m. lapkričio 25 d. Europos Parlamento ir Tarybos reglamentas (ES) 2015/2283 dėl naujų maisto produktų, iš dalies keičiantis Europos Parlamento ir Tarybos reglamentą (ES) Nr. 1169/2011 ir panaikinantis Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (OL L 327, 2015 12 11, p. 1).

                     (2)

                     2001 m. lapkričio 6 d. Europos Parlamento ir Tarybos direktyva 2001/83/EB dėl Bendrijos kodekso, reglamentuojančio žmonėms skirtus vaistus (OL L 311, 2001 11 28, p. 67).


title: 2018 m. kovo 20 d. Komisijos įgyvendinimo reglamentas (ES) 2018/460, kuriuo leidžiama pateikti rinkai rudadumblių Ecklonia cava florotaninus kaip naują maisto produktą pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE. )

text:
21.3.2018

               LT

               Europos Sąjungos oficialusis leidinys

               L 78/2

         KOMISIJOS ĮGYVENDINIMO REGLAMENTAS (ES) 2018/460
   2018 m. kovo 20 d.
   kuriuo leidžiama pateikti rinkai rudadumblių Ecklonia cava florotaninus kaip naują maisto produktą pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
   kadangi:

               (1)

               Reglamente (ES) 2015/2283 nustatyta, kad rinkai Sąjungoje galima pateikti tik leidžiamus naudoti ir į Sąjungos sąrašą įtrauktus naujus maisto produktus;

               (2)

               pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos naujų maisto produktų sąrašas;

               (3)

               pagal Reglamento (ES) 2015/2283 12 straipsnį, Komisija pateikia įgyvendinimo akto, kuriuo leidžiama pateikti rinkai Sąjungoje naują maisto produktą ir kuriuo atnaujinamas Sąjungos sąrašas, projektą;

               (4)

               pagal Reglamento (ES) 2015/2283 35 straipsnio 1 dalį, paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Europos Parlamento ir Tarybos reglamento (EB) Nr. 258/97 (3) 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

               (5)

               2015 m. gegužės 14 d. bendrovė „Botamedi Inc.“ pateikė prašymą Airijos kompetentingai institucijai dėl florotaninų, išskirtų iš valgomų jūrų dumblių Ecklonia cava (toliau – rudadumblių Ecklonia cava florotaninų) kaip naujos sudedamosios maisto dalies pateikimo Sąjungos rinkai pagal Reglamento (EB) Nr. 258/97 1 straipsnio 2 dalies c punktą. Paraiškoje prašoma leisti naudoti rudadumblių Ecklonia cava florotaninus maisto papilduose, skirtuose visiems vartotojams, išskyrus jaunesnius nei 12 metų vaikus;

               (6)

               nors paraiška dėl rudadumblių Ecklonia cava florotaninų kaip naujo maisto produkto pateikimo Sąjungos rinkai buvo pateikta pagal Reglamento (EB) Nr. 258/97 4 straipsnį, paraiška taip pat atitinka Reglamente (ES) 2015/2283 nustatytus reikalavimus;

               (7)

               2016 m. kovo 29 d. kompetentinga Airijos institucija pateikė pirminę vertinimo ataskaitą. Toje ataskaitoje ji priėjo prie išvados, kad reikia atlikti papildomą rudadumblių Ecklonia cava florotaninų vertinimą pagal Reglamento (EB) Nr. 258/97 6 straipsnio 3 dalį;

               (8)

               2016 m. gegužės 10 d. Komisija pirminio vertinimo ataskaitą persiuntė kitoms valstybėms narėms. Valstybės narės per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį pritarė Airijos pirminei vertinimo ataskaitai;

               (9)

               atsižvelgdama į Airijos pirminę vertinimo ataskaitą, kuriai pritarė kitos valstybės narės, 2016 m. liepos 22 d. Komisija pasikonsultavo su Europos maisto saugos tarnyba (EFSA), prašydama jos atlikti papildomą rudadumblių Ecklonia cava florotaninų kaip naujos sudedamosios maisto dalies vertinimą pagal Reglamentą (EB) Nr. 258/97;

               (10)

               2017 m. rugsėjo 20 d. EFSA priėmė mokslinę nuomonę dėl rudadumblių Ecklonia cava florotaninų kaip naujo maisto produkto pagal Reglamentą (EB) Nr. 258/97 (4). Nors šią nuomonę EFSA parengė ir priėmė pagal Reglamentą (EB) Nr. 258/97, ji atitinka Reglamento (ES) 2015/2283 11 straipsnio reikalavimus;

               (11)

               EFSA nuomonėje pabrėžiama, kad iš maisto papildų, kurių sudėtyje yra rudadumblių Ecklonia cava florotaninų, gaunamas jodas gali kelti susirūpinimą dėl žmonių, priklausančių rizikos susirgti skydliaukės ligomis grupei, ir kad žmonių, nepriklausančių rizikos susirgti skydliaukės ligomis grupei, vartojančių maisto papildus, kurių sudėtyje yra rudadumblių Ecklonia cava florotaninų tuo pat metu kaip ir kitus maisto papildus, kurių sudėtyje yra jodo, bendrai suvartojamo jodo kiekis gali viršyti jodui nustatytą viršutinę ribą (5). Todėl maisto papildai, kurių sudėtyje yra rudadumblių Ecklonia cava florotaninų, turėtų būti atitinkamai paženklinti;

               (12)

               be to, atsižvelgiant į numatytą naudojimo paskirtį ir tai, kad paraiška suteikti leidimą neapima jaunesnių nei 12 metų amžiaus vaikų, maisto papildai, kurių sudėtyje yra rudadumblių Ecklonia cava florotaninų, taip pat turėtų būti tinkamai paženklinti atsižvelgiant į šį aspektą;

               (13)

               darytina išvada, kad EFSA nuomonės suteikia pakankamą pagrindą nustatyti, kad pagal siūlomas paskirtis ir laikantis pasiūlytų koncentracijos verčių kaip maisto papildų sudedamoji dalis naudojami rudadumblių Ecklonia cava florotaninai atitinka Reglamento (ES) 2015/2283 12 straipsnio 1 dalyje nustatytus kriterijus;

               (14)

               Europos Parlamento ir Tarybos direktyvoje 2002/46/EB (6) nustatyti reikalavimai maisto papildams. Rudadumblių Ecklonia cava florotaninus turėtų būti leista naudoti nepažeidžiant tos direktyvos;

               (15)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Rudadumblių Ecklonia cava florotaninai, kaip nurodyta šio reglamento priede, įtraukiami į Sąjungos naujų maisto produktų sąrašą, kaip nustatyta Reglamento (ES) 2015/2283 8 straipsnyje.
   2.   Į 1 dalyje nurodytą Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.
   3.   Šiame straipsnyje nustatytu leidimu nepažeidžiamos Direktyvos 2002/46/EB nuostatos.
   2 straipsnis
   Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 20 d.

            Komisijos vardu

            Pirmininkas

         Jean-Claude JUNCKER

      (1)  OL L 327, 2015 12 11, p. 1.

      (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72.

      (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

      (4)  EFSA Journal 2017;15(10):5003.

      (5)  Opinion of the Scientific Committee on Food on the Tolerable Upper Intake Level of Iodine, 2002 10 7.

      (6)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

      PRIEDAS
      Įgyvendinimo reglamento (ES) 2017/2470 priedas iš dalies keičiamas taip:

                  1)

                  į 1 lentelę „Leidžiami naudoti nauji maisto produktai“ abėcėlės tvarka įterpiamas šis įrašas:

                              Leidžiami naudoti nauji maisto produktai

                              Naujo maisto produkto naudojimo sąlygos

                              Papildomi specialieji ženklinimo reikalavimai

                              Kiti reikalavimai

                              „Rudadumblių Ecklonia cava florotaninai

                                 Nurodyta maisto produktų kategorija

                                 Didžiausias leidžiamas kiekis

                              Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „Rudadumblių Ecklonia cava florotaninai“.
                              Maisto papildai, kurių sudėtyje yra rudadumblių Ecklonia cava florotaninų, turi būti pažymėti tokiu įrašu:

                                          a)

                                          Šio maisto papildo neturėtų vartoti jaunesni kaip dvylikos / keturiolikos / aštuoniolikos (*) metų asmenys.

                                          b)

                                          Šio maisto papildo neturėtų vartoti skydliaukės ligomis sergantys asmenys ir asmenys, žinantys, kad priklauso rizikos susirgti skydliaukės ligomis grupei, arba nustatyti kaip priklausantys tokiai grupei.

                                          c)

                                          Šio maisto papildo reikėtų nevartoti, jei vartojami kiti maisto papildai, kurių sudėtyje yra jodo.

                                          (*)

                                          Priklausomai nuo amžiaus grupės, kuriai skirtas maisto papildas.“

                              Maisto papildai, kaip apibrėžta Direktyvoje 2002/46/EB, skirti vartoti visiems vartotojams, išskyrus vaikus iki 12 metų

                              12–14 metų paaugliams: 163 mg per dieną
                              Vyresniems nei 14 metų paaugliams: 230 mg per dieną
                              Suaugusiesiems: 263 mg per dieną

                  2)

                  Į 2 lentelę „Specifikacijos“ abėcėlės tvarka įterpiamas šis įrašas:

                              Leidžiami naudoti nauji maisto produktai

                              Specifikacija

                              „Rudadumblių Ecklonia cava florotaninai

                                 Aprašymas / apibrėžtis

                              Rudadumblių Ecklonia cava florotaninai išgaunami ekstrahuojant alkoholiu iš valgomų jūrų dumblių Ecklonia cava. Ekstraktas – tai tamsiai rudi milteliai, kuriuose yra daug florotaninų – polifenolių junginių, aptinkamų kaip antriniai metabolitai tam tikrų rūšių ruduose dumbliuose.

                                 Savybės / sudėtis

                              Florotaninų kiekis: 90 ± 5 %
                              Antioksidacinė veikla: > 85 %
                              Drėgnis: < 5 %
                              Peleningumas: < 5 %

                                 Mikrobiologiniai kriterijai

                              Bendras gyvų ląstelių skaičius: < 3 000  KSV/g
                              Mielės / pelėsiai: < 300 KSV/g
                              Koliforminės bakterijos: neigiamas rezultatas

                                 Salmonella spp.: neigiamas rezultatas

                                 Staphylococcus aureus: neigiamas rezultatas

                                 Sunkieji metalai ir halogenai

                              Švinas: < 3,0 mg/kg
                              Gyvsidabris: < 0,1 mg/kg
                              Kadmis: < 3,0 mg/kg
                              Arsenas: < 25,0 mg/kg
                              Neorganinis arsenas: < 0,5 mg/kg
                              Jodas: 150,0–650,0 mg/kg
                              KSV – kolonijas sudarantys vienetai.“


title: 2018 m. kovo 20 d. Komisijos įgyvendinimo reglamentas (ES) 2018/462, kuriuo leidžiama išplėsti L-ergotioneino naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE. )

text:
21.3.2018

               LT

               Europos Sąjungos oficialusis leidinys

               L 78/11

         KOMISIJOS ĮGYVENDINIMO REGLAMENTAS (ES) 2018/462
   2018 m. kovo 20 d.
   kuriuo leidžiama išplėsti L-ergotioneino naudojimo kaip naujo maisto produkto pagal Europos Parlamento ir Tarybos reglamentą (ES) 2015/2283 paskirtį ir iš dalies keičiamas Komisijos įgyvendinimo reglamentas (ES) 2017/2470
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
   kadangi:

               (1)

               Reglamente (ES) 2015/2283 nustatyta, kad Sąjungos rinkai galima pateikti tik leidžiamus naujus maisto produktus, kurie įtraukti į Sąjungos sąrašą;

               (2)

               remiantis Reglamento (ES) 2015/2283 8 straipsniu, buvo priimtas Komisijos įgyvendinimo reglamentas (ES) 2017/2470 (2), kuriame pateiktas Sąjungos naujų maisto produktų sąrašas;

               (3)

               remiantis Reglamento (ES) 2015/2283 12 straipsniu, Komisija turi pateikti įgyvendinimo akto projektą, kuris susijęs su naujo maisto produkto pateikimu Sąjungos rinkai ir kuriuo atnaujinamas Sąjungos sąrašas;

               (4)

               2013 m. liepos 25 d. bendrovė „Tetrahedron“ pateikė prašymą Prancūzijos kompetentingai institucijai leisti pateikti Sąjungos rinkai sintetinį L-ergotioneiną (toliau – L-ergotioneinas) kaip naują maisto sudedamąją dalį, kaip apibrėžta Reglamento (EB) Nr. 258/97 (3) 1 straipsnio 2 dalies c punkte. Paraiškoje prašoma leisti naudoti L-ergotioneiną maisto papilduose, skirtuose visiems vartotojams, išskyrus nėščias ir žindančias moteris, ir vyresniems kaip trejų metų vaikams, ir nealkoholiniuose gėrimuose, šviežio pieno gaminiuose, pieno gėrimuose, javainių batonėliuose ir šokolade, skirtame visiems vartotojams, išskyrus nėščias ir žindančias moteris, kūdikius ir mažus vaikus;

               (5)

               2016 m. spalio 26 d. EFSA patvirtino mokslinę nuomonę dėl L-ergotioneino kaip naujo maisto produkto saugos, remiantis Reglamentu (EB) Nr. 258/97 (Scientific Opinion on the safety of L-ergothioneine as a novel food pursuant to Regulation (EC) No 258/97) (4). Šioje nuomonėje ji padarė išvadą, kad L-ergotioneiną saugu naudoti pagal pasiūlytas paskirtis ir koncentracijos vertes;

               (6)

               Komisijos įgyvendinimo sprendimu (ES) 2017/1281 (5) leista, remiantis Reglamentu (EB) Nr. 258/97, pateikti rinkai L-ergotioneiną kaip naują maisto sudedamąją dalį, skirtą naudoti maisto papilduose, skirtuose visiems vartotojams, išskyrus kūdikius ir mažus vaikus, nėščias ir žindančias moteris;

               (7)

               šis įgyvendinimo reglamentas aprėpia likusias naudojimo paskirtis ir koncentracijos vertes, dėl kurių leidimo kreipėsi pareiškėjas. Prieš priimdama galutinį sprendimą dėl visos paraiškos aprėpties, Komisija pradėjo tolesnį vertinimą siekdama užtikrinti, kad L-ergotioneinas taip pat būtų saugus, kai kūdikiai, maži vaikai, nėščios ir žindančios moterys jį vartoja ne vien tik maisto papildų forma, bet ir kitomis formomis;

               (8)

               2017 m. balandžio 26 d. pareiškėjui buvo pranešta apie Europos maisto saugos tarnybai pateiktą papildomą Komisijos prašymą ir pareiškėjas jam pritarė;

               (9)

               2017 m. gegužės 19 d. Komisija konsultavosi su EFSA ir jos paprašė atlikti papildomą saugos vertinimą dėl L-ergotioneino naudojimo nealkoholiniuose gėrimuose, šviežio pieno gaminiuose, pieno gėrimuose, javainių batonėliuose ir šokolade, skirtame nėščioms ir žindančioms moterims, kūdikiams ir mažiems vaikams;

               (10)

               remiantis Reglamento (ES) 2015/2283 35 straipsnio 1 dalimi, bet koks valstybei narei pateiktas prašymas pateikti Sąjungos rinkai naują produktą pagal Reglamento (EB) Nr. 258/97 dėl naujų maisto produktų ir naujų maisto komponentų 4 straipsnį, dėl kurio iki 2018 m. sausio 1 d. nebuvo priimtas galutinis sprendimas, turi būti laikomas pagal Reglamentą (ES) 2015/2283 pateikta paraiška;

               (11)

               2017 m. spalio 25 d. EFSA priėmė mokslinę nuomonę dėl L-ergotioneino saugos (Scientific Opinion on the safety of L-ergothioneine) (6). Nors šią nuomonę EFSA parengė ir patvirtino pagal Reglamentą (EB) Nr. 258/97, ji atitinka Reglamento (ES) 2015/2283 11 straipsnio reikalavimus;

               (12)

               nuomonė suteikia pakankamą pagrindą nustatyti, kad L-ergotioneinas atitinka Reglamento (ES) 2015/2283 12 straipsnio 1 dalies nuostatas, kai jis naudojamas kaip nealkoholinių gėrimų, šviežio pieno gaminių, pieno gėrimų, javainių batonėlių ir šokoladinių konditerijos gaminių sudedamoji dalis, atsižvelgiant į visas vartotojų grupes;

               (13)

               Europos Parlamento ir Tarybos reglamente (ES) Nr. 1308/2013, kuriuo nustatomas bendras žemės ūkio produktų rinkų organizavimas (7), nustatyti reikalavimai pienui ir pieno gaminiams, kurie taikomi L-ergotioneinui, kai jis naudojamas kaip pieno gaminių sudedamoji dalis. Remiantis jo VII priedo III dalies 2 punktu, L-ergotioneino negalima naudoti pieno gaminiuose siekiant visiškai arba iš dalies pakeisti bet kokią pieno sudedamąją dalį. Todėl L-ergotioneino kaip naujo maisto produkto naudojimas pieno gaminiuose turėtų būti atitinkamai apribotas;

               (14)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Medžiagai L-ergotioneinui skirtas įrašas Sąjungos leidžiamų naudoti naujų maisto produktų sąraše, kaip nustatyta Reglamento (ES) 2015/2283 8 straipsnyje, iš dalies keičiamas, kaip nurodyta šio reglamento priede.
   2.   Į pirmoje dalyje nurodytą Sąjungos sąrašo įrašą įtraukiamos šio reglamento priede nustatytos naudojimo sąlygos ir ženklinimo reikalavimai.
   2 straipsnis
   Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 20 d.

            Komisijos vardu

            Pirmininkas

         Jean-Claude JUNCKER

      (1)  OL L 327, 2015 12 11, p. 1.

      (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

      (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

      (4)  EFSA Journal 2016; 14(11):4629.

      (5)  2017 m. liepos 13 d. Komisijos įgyvendinimo sprendimas (ES) 2017/1281, kuriuo leidžiama pateikti rinkai L-ergotioneiną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (OL L 184, 2017 7 15, p. 65).

      (6)  EFSA Journal 2017; 15(11):5060.

      (7)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).

      PRIEDAS
      Įgyvendinimo reglamento (ES) 2017/2470 priedas iš dalies keičiamas taip:
      1 lentelės (Leidžiami naudoti nauji maisto produktai) L-ergotioneinui skirtas įrašas pakeičiamas taip:

                     Leidžiami naudoti nauji maisto produktai

                     Naujo maisto produkto naudojimo sąlygos

                     Papildomi specialieji ženklinimo reikalavimai

                     Kiti reikalavimai

                     „L-ergotioneinas

                        Nurodyta maisto produktų kategorija

                        Didžiausias leidžiamas kiekis

                     Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „L-ergotioneinas“.“

                     Nealkoholiniai gėrimai

                     0,025 g/kg

                     Pieno gėrimai

                     0,025 g/kg

                     „Šviežio“ pieno gaminiai (*)

                     0,040 g/kg

                     Javainių batonėliai

                     0,2 g/kg

                     Šokoladiniai konditerijos gaminiai

                     0,25 g/kg

                     Maisto papildai, kaip apibrėžta Direktyvoje 2002/46/EB

                     30 mg per dieną visiems vartotojams (išskyrus nėščias ir žindančias moteris)
                     20 mg per dieną vyresniems nei 3 metų vaikams

                                 (*)

                                 Kai L-ergotioneinas naudojamas pieno gaminiuose, juo negalima visiškai arba iš dalies pakeisti bet kokią pieno sudedamąją dalį.


title: 2018 m. kovo 21 d. Tarybos įgyvendinimo reglamentas (ES) 2018/465, kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte

text:
21.3.2018

               LT

               Europos Sąjungos oficialusis leidinys

               LI 78/1

         TARYBOS ĮGYVENDINIMO REGLAMENTAS (ES) 2018/465
   2018 m. kovo 21 d.
   kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 21 d. Tarybos reglamentą (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (1), ypač į jo 12 straipsnio 4 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. kovo 21 d. Taryba priėmė Reglamentą (ES) Nr. 270/2011;

               (2)

               turėtų būti iš dalies pakeistas motyvų pareiškimas dėl keturių asmenų, įtrauktų į Reglamento (ES) Nr. 270/2011 I priedą;

               (3)

               šeši asmenys turėtų būti išbraukti iš Reglamento (ES) Nr. 270/2011 I priede pateikto fizinių ir juridinių asmenų, subjektų ir organizacijų sąrašo;

               (4)

               todėl Reglamento (ES) Nr. 270/2011 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 270/2011 I priedas iš dalies keičiamas, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 21 d.

            Tarybos vardu

            Pirmininkė

         E. ZAHARIEVA

      (1)  OL L 76, 2011 3 22, p. 4.

      PRIEDAS

                  1)

                  Reglamento (ES) Nr. 270/2011 I priede įrašai, susiję su toliau nurodytais asmenimis, pakeičiami šiais įrašais:

                              Vardas, pavardė (ir galimi slapyvardžiai)

                              Tapatybės informacija

                              Įtraukimo į sąrašą priežastys

                              2.

                              „Suzanne Saleh Thabet

                              Buvusio Egipto Arabų Respublikos prezidento Mohamed Hosni Elsayed Mubarak sutuoktinė.
                              Gimimo data: 1941 2 28
                              Moteris

                              Susijusi su Mohamed Hosni Elsayed Mubarak, kurio atžvilgiu Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo.

                              4.

                              Heidy Mahmoud Magdy Hussein Rasekh

                              Buvusio Egipto Arabų Respublikos prezidento sūnaus Alaa Mohamed Elsayed Mubarak sutuoktinė.
                              Gimimo data: 1971 10 5
                              Moteris

                              Asmuo, kurio atžvilgiu Egipto valdžios institucijos, remdamosi Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo; taip pat šis asmuo susijęs su Alaa Mohamed Hosni Elsayed Mubarak.

                              6.

                              Khadiga Mahmoud El Gammal

                              Buvusio Egipto Arabų Respublikos prezidento sūnaus Gamal Mahamed Hosni Elsayed Mubarak sutuoktinė.
                              Gimimo data: 1982 10 13
                              Moteris

                              Asmuo, kurio atžvilgiu Egipto valdžios institucijos Jungtinių Tautų konvencija prieš korupciją, taiko teismines procedūras arba turto susigrąžinimo procesą, teismui priėmus galutinį sprendimą dėl valstybės lėšų pasisavinimo; taip pat šis asmuo susijęs su Gamal Mohamed Hosni Elsayed Mubarak.

                              19.

                              Elham Sayed Salem Sharshar

                              Habib Ibrahim Eladli sutuoktinė
                              Gimimo data: 1963 1 23
                              Moteris

                              Asmuo, kurio atžvilgiu, remiantis Jungtinių Tautų konvencija prieš korupciją, taikomos teisminės procedūros dėl valstybės lėšų pasisavinimo; taip pat šis asmuo susijęs su Habib Ibrahim Eladli.“

                  2)

                  Reglamento (ES) Nr. 270/2011 I priede išbraukiami įrašai, susiję su šiais asmenimis:

                              7.

                              Ahmed Abdelaziz Ezz,

                              8.

                              Abla Mohamed Fawzi Ali Ahmed Salama,

                              9.

                              Khadiga Ahmed Ahmed Kamel Yassin,

                              10.

                              Shahinaz Abdel Aziz Abdel Wahab Al Naggar,

                              11.

                              Ahmed Alaeldin Amin Abdemaksoud Elmaghraby,

                              12.

                              Naglaa Abdallah El Gazaerly.


title: 2018 m. kovo 21 d. Komisijos įgyvendinimo reglamentas (ES) 2018/469, kuriuo leidžiama pateikti rinkai trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktą kaip naują maisto produktą pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470 (Tekstas svarbus EEE. )

text:
22.3.2018

               LT

               Europos Sąjungos oficialusis leidinys

               L 79/11

         KOMISIJOS ĮGYVENDINIMO REGLAMENTAS (ES) 2018/469
   2018 m. kovo 21 d.
   kuriuo leidžiama pateikti rinkai trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktą kaip naują maisto produktą pagal Europos Parlamento ir Tarybos reglamentą (ES) 2015/2283 ir iš dalies keičiamas Komisijos įgyvendinimo reglamentas (ES) 2017/2470
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. lapkričio 25 d. Europos Parlamento ir Tarybos reglamentą (ES) 2015/2283 dėl naujų maisto produktų, iš dalies keičiantį Europos Parlamento ir Tarybos reglamentą (ES) Nr. 1169/2011 ir panaikinantį Europos Parlamento ir Tarybos reglamentą (EB) Nr. 258/97 ir Komisijos reglamentą (EB) Nr. 1852/2001 (1), ypač į jo 12 straipsnį,
   kadangi:

               (1)

               Reglamente (ES) 2015/2283 nustatyta, kad rinkai Sąjungoje galima pateikti leidžiamus naudoti ir į Sąjungos sąrašą įtrauktus naujus maisto produktus;

               (2)

               pagal Reglamento (ES) 2015/2283 8 straipsnį buvo priimtas Komisijos įgyvendinimo reglamentas (ES) 2017/2470 (2), kuriuo nustatomas Sąjungos leidžiamų naudoti naujų maisto produktų sąrašas;

               (3)

               pagal Reglamento (ES) 2015/2283 12 straipsnį Komisija pateikia įgyvendinimo akto, kuriuo leidžiama pateikti rinkai Sąjungoje naują maisto produktą ir kuriuo atnaujinamas Sąjungos sąrašas, projektą;

               (4)

               pagal Reglamento (ES) 2015/2283 35 straipsnio 1 dalį paraiškos pateikti naują maisto produktą rinkai Sąjungoje, kurios buvo pateiktos valstybei narei pagal Europos Parlamento ir Tarybos reglamento (EB) Nr. 258/97 (3) 4 straipsnį ir dėl kurių galutinis sprendimas iki 2018 m. sausio 1 d. nepriimtas, laikomos paraiškomis, pateiktomis pagal Reglamentą (ES) 2015/2283;

               (5)

               2014 m. kovo 13 d. bendrovė „Naturalendo Tech Co., Ltd“ pateikė Airijos kompetentingai institucijai paraišką leisti pateikti rinkai trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktą kaip naują maisto produktą pagal Reglamento (EB) Nr. 258/97 1 straipsnio 2 dalies e punktą. Paraiška susijusi su naujo maisto produkto naudojimu maisto papilduose, skirtuose moterims po menopauzės;

               (6)

               paraiška leisti pateikti rinkai Sąjungoje trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktą kaip naują maisto produktą buvo pateikta valstybei narei pagal Reglamento (EB) Nr. 258/97 4 straipsnį, tačiau paraiška atitinka ir Reglamente (ES) 2015/2283 nustatytus reikalavimus;

               (7)

               2014 m. liepos 29 d. kompetentinga Airijos institucija pateikė pirminio vertinimo ataskaitą. Toje ataskaitoje ji padarė išvadą, kad trijų augalų šaknų mišinio ekstraktas atitinka Reglamento (EB) Nr. 258/97 3 straipsnio 1 dalyje nustatytus naujų maisto sudedamųjų dalių kriterijus;

               (8)

               2014 m. rugsėjo 15 d. Komisija pirminio vertinimo ataskaitą persiuntė kitoms valstybėms narėms. Kitos valstybės narės per Reglamento (EB) Nr. 258/97 6 straipsnio 4 dalies pirmoje pastraipoje nustatytą 60 dienų laikotarpį pareiškė pagrįstų prieštaravimų;

               (9)

               atsižvelgdama į kitų valstybių narių pareikštus prieštaravimus, Komisija 2015 m. balandžio 20 d. kreipėsi į Europos maisto saugos tarnybą (EFSA), prašydama jos atlikti papildomą trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstrakto kaip naujos maisto sudedamosios dalies pagal Reglamentą (EB) Nr. 258/97 vertinimą.

               (10)

               2016 m. rugsėjo 21 d. EFSA priėmė „Mokslinę nuomonę dėl trijų augalų šaknų (Cynanchum wilfordii Hemsley, Phlomis umbrosa Turcz. ir Angelica gigas Nakai) ekstrakto kaip naujo maisto produkto“ (4). Nors šią nuomonę EFSA parengė ir priėmė pagal Reglamentą (EB) Nr. 258/97, ji atitinka Reglamento (ES) 2015/2283 11 straipsnio reikalavimus;

               (11)

               Savo nuomonėje EFSA nenustatė, kad pareiškėjo siūloma didžiausia trijų augalų šaknų mišinio ekstrakto, naudojamo suaugusiesiems skirtuose maisto papilduose, dozė (514 mg per dieną) yra saugi, nes ji viršytų saugia laikomą dozę (2,5 mg/kg kūno masės). Tačiau EFSA padarė išvadą, kad trijų augalų šaknų mišinio ekstraktas yra saugus suaugusiesiems, jei jis dedamas į maisto papildus neviršijant 175 mg paros dozės, atitinkančios saugią dozę suaugusiam asmeniui, kurio kūno svoris yra 70 kg;

               (12)

               atsižvelgdamas į EFSA nuomonę, pareiškėjas pateikė papildomos informacijos, kad išsklaidytų abejones dėl saugos. 2017 m. sausio 12 d. Komisija pasikonsultavo su EFSA, kad peržiūrėtų papildomą informaciją, susijusią su moksline nuomone dėl trijų augalų šaknų mišinio ekstrakto saugos. 2017 m. balandžio 4 d. EFSA peržiūrėtoje nuomonėje dėl trijų augalų šaknų mišinio ekstrakto (5) saugos padarė išvadą, kad 2016 m. rugsėjo 21 d. priimtos pradinės mokslinės nuomonės peržiūrėti nereikia, vadinasi, EFSA dar kartą patvirtino, kad trijų augalų šaknų mišinio ekstraktas yra saugus suaugusiesiems, jei jis dedamas į maisto papildus neviršijant 175 mg paros dozės;

               (13)

               savo pradinėje nuomonėje EFSA manė, kad Angelica gigas Nakai keliamos alerginės reakcijos rizika yra panaši į salierų keliamą riziką, nes abu augalai priklauso tai pačiai botaninei šeimai (t. y. Apiaceae). Salierai yra maistas, kurį pagal Europos Parlamento ir Tarybos reglamentą (ES) Nr. 1169/2011 (6) reikalaujama ženklinti kaip alergeną, todėl reikia nustatyti, kad ši nauja maisto sudedamoji dalis turėtų būti atitinkamai ženklinama;

               (14)

               abi nuomonės suteikia pakankamą pagrindą nustatyti, kad trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktas, naudojamas kaip maisto papildų sudedamoji dalis pagal siūlomas paskirtis ir laikantis pasiūlytų koncentracijos verčių, atitinka Reglamento (ES) 2015/2283 12 straipsnio 1 dalį;

               (15)

               atsižvelgiant į numatomą paskirtį ir į tai, kad paraiška suteikti leidimą susijusi tik su suaugusiaisiais, maisto papildai, kurių sudėtyje yra trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktas, turėtų būti tinkamai ženklinami;

               (16)

               Europos Parlamento ir Tarybos direktyvoje 2002/46/EB (7) nustatyti maisto papildų reikalavimai. Trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktą turėtų būti leidžiama naudoti nepažeidžiant tos direktyvos;

               (17)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Šio reglamento priede apibūdintas trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktas įtraukiamas į Sąjungos leidžiamų naudoti naujų maisto produktų sąrašą, kaip nustatyta Reglamento (ES) 2015/2283 8 straipsnyje.
   2.   1 dalyje nurodytame Sąjungos sąrašo įraše pateikiamos šio reglamento priede nustatytos naudojimo sąlygos ir ženklinimo reikalavimai.
   3.   Šiame straipsnyje nustatytu leidimu nepažeidžiamos Direktyvos 2002/46/EB nuostatos.
   2 straipsnis
   Įgyvendinimo reglamento (ES) 2017/2470 priedas iš dalies keičiamas pagal šio reglamento priedą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 21 d.

            Komisijos vardu

            Pirmininkas

         Jean-Claude JUNCKER

      (1)  OL L 327, 2015 12 11, p. 1.

      (2)  2017 m. gruodžio 20 d. Komisijos įgyvendinimo reglamentas (ES) 2017/2470, kuriuo pagal Europos Parlamento ir Tarybos reglamentą (ES) 2015/2283 dėl naujų maisto produktų nustatomas Sąjungos naujų maisto produktų sąrašas (OL L 351, 2017 12 30, p. 72).

      (3)  1997 m. sausio 27 d. Europos Parlamento ir Tarybos reglamentas (EB) Nr. 258/97 dėl naujų maisto produktų ir naujų maisto komponentų (OL L 43, 1997 2 14, p. 1).

      (4)  EFSA Journal 2016;14(10): 4589.

      (5)  EFSA Journal 2017;15(5): 4778.

      (6)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18).

      (7)  2002 m. birželio 10 d. Europos Parlamento ir Tarybos direktyva 2002/46/EB dėl valstybių narių įstatymų, susijusių su maisto papildais, suderinimo (OL L 183, 2002 7 12, p. 51).

      PRIEDAS
      Įgyvendinimo reglamento (ES) 2017/2470 priedas iš dalies keičiamas taip:

                  1)

                  1 lentelėje (Leidžiami naudoti nauji maisto produktai) abėcėlės tvarka įterpiamas šis įrašas:

                              Leidžiami naudoti nauji maisto produktai

                              Naujo maisto produkto naudojimo sąlygos

                              Papildomi specialieji ženklinimo reikalavimai

                              Kiti reikalavimai

                              „Trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktas

                                 Nurodyta maisto produktų kategorija

                                 Didžiausias leidžiamas kiekis

                              Maisto produktų, kurių sudėtyje yra naujo maisto produkto, etiketėje nurodomas naujo maisto produkto pavadinimas „trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktas“.
                              Maisto papildų, kurių sudėtyje yra trijų augalų šaknų mišinio ekstrakto, etiketėje greta sudedamųjų dalių sąrašo turi būti nurodyta, kad jų neturėtų vartoti asmenys, kuriems nustatyta alergija salierams.“

                              Direktyvoje 2002/46/EB apibrėžti maisto papildai, skirti suaugusiesiems

                              175 mg per dieną

                  2)

                  2 lentelėje (Specifikacijos) abėcėlės tvarka įterpiamas šis įrašas:

                              Leidžiami naudoti nauji maisto produktai

                              Specifikacija

                              „Trijų augalų (Cynanchum wilfordii Hemsley, Phlomis umbrosa Turcz. ir Angelica gigas Nakai) šaknų ekstraktas

                                 Aprašymas / apibrėžtis:

                              Trijų augalų šaknų mišinys – gelsvai rudos spalvos smulkūs milteliai, gaunami ekstrahuojant karštu vandeniu, koncentruojami garinant ir apdorojami purškiamojo džiovinimo būdu

                                 Trijų augalų šaknų mišinio ekstrakto sudėtis:

                                 Cynanchum wilfordii šaknys: 32,5 % (masinės dalies)

                                 Phlomis umbrosa šaknys: 32,5 % (masinės dalies)

                                 Angelica gigas šaknys: 35,0 % (masinės dalies)

                                 Specifikacijos:

                              Nuodžiūvis: ne daugiau kaip 100 mg/g

                                 Tyrimo duomenys:

                              Cinamono rūgštis: 0,012–0,039 mg/g
                              Šanžizido metilesteris: 0,20–1,55 mg/g
                              Nodakeninas: 3,35–10,61 mg/g
                              Metoksalenas: < 3 mg/g
                              Fenoliai: 13,0–40,0 mg/g
                              Kumarinai: 13,0–40,0 mg/g
                              Iridoidai: 13,0–39,0 mg/g
                              Saponinai: 5,0–15,5 mg/g

                                 Maistinės sudedamosios dalys:

                              Angliavandeniai: 600–880 mg/g
                              Baltymai: 70–170 mg/g
                              Riebalai: < 4 mg/g

                                 Mikrobiologiniai parametrai:

                              Bendras gyvybingų bakterijų skaičius: < 5 000  KSV/g
                              Bendras mielių ir pelėsių skaičius: < 100 KSV/g
                              Koliforminės bakterijos: < 10 KSV/g

                                 Salmonella: nėra 25 g

                                 Escherichia coli: nėra 25 g

                                 Staphylococcus aureus: nėra 25 g

                                 Sunkieji metalai:

                              Švinas: < 0,65 mg/kg
                              Arsenas: < 3,0 mg/kg
                              Gyvsidabris: < 0,1 mg/kg
                              Kadmis: < 1,0 mg/kg
                              KSV – kolonijas sudarantys vienetai.“


title: 2018 m. kovo 21 d. Komisijos įgyvendinimo reglamentas (ES) 2018/481, kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95

text:
23.3.2018

               LT

               Europos Sąjungos oficialusis leidinys

               L 81/6

         KOMISIJOS ĮGYVENDINIMO REGLAMENTAS (ES) 2018/481
   2018 m. kovo 21 d.
   kuriuo dėl tipinių kainų paukštienos ir kiaušinių sektoriuose ir tipinių kiaušinių albumino kainų nustatymo iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (2), ypač į jo 5 straipsnio 6 dalies a punktą,
   kadangi:

               (1)

               Komisijos reglamentu (EB) Nr. 1484/95 (3) nustatytos išsamios papildomų importo muitų sistemos taikymo taisyklės ir paukštienos bei kiaušinių sektorių ir kiaušinių albumino tipinės kainos;

               (2)

               iš reguliarios duomenų, pagal kuriuos nustatomos paukštienos bei kiaušinių sektorių produktų ir kiaušinių albumino tipinės kainos, kontrolės matyti, kad reikia pakeisti kai kurių produktų importo tipines kainas, atsižvelgiant į kainų svyravimą pagal produktų kilmę;

               (3)

               Reglamentas (EB) Nr. 1484/95 turėtų būti atitinkamai iš dalies pakeistas;

               (4)

               siekiant užtikrinti, kad ši priemonė būtų taikoma kuo greičiau pateikus atnaujintus duomenis, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedo tekstu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 21 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 150, 2014 5 20, p. 1.

      (3)  1995 m. birželio 28 d. Komisijos reglamentas (EB) Nr. 1484/95, nustatantis išsamias papildomų importo muitų sistemos taikymo taisykles ir papildomus importo muitus paukštienos bei kiaušinių sektoriams bei kiaušinių albuminui ir panaikinantis Reglamentą Nr. 163/67/EEB (OL L 145, 1995 6 29, p. 47).

      PRIEDAS
      „
            I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Užšaldytos viščiukų skerdenėlės, pateiktos kaip „70 % viščiukai“

                        103,6

                        0

                        AR

                        0207 12 90

                        Užšaldytos viščiukų skerdenėlės, pateiktos kaip „65 % viščiukai“

                        127,4

                        0

                        AR

                        154,1

                        0

                        BR

                        0207 14 10

                        Užšaldytos vištų ar gaidžių skerdenėlių dalys be kaulų

                        244,2

                        17

                        AR

                        225,0

                        23

                        BR

                        320,2

                        0

                        CL

                        233,5

                        20

                        TH

                        0207 27 10

                        Užšaldytos kalakutų skerdenėlių dalys be kaulų

                        327,6

                        0

                        BR

                        303,4

                        0

                        CL

                        0408 91 80

                        Kiaušiniai be lukštų, džiovinti

                        368,4

                        0

                        AR

                        1602 32 11

                        Nevirti ir nekepti gaminiai iš vištų ar gaidžių

                        240,9

                        14

                        BR

                  “

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7).


title: 2018 m. kovo 22 d. Komisijos įgyvendinimo reglamentas (ES) 2018/482 dėl didžiausios nugriebto pieno miltelių supirkimo kainos nustatymo Įgyvendinimo reglamentu (ES) 2018/154 paskelbto konkurso pirmame atskirame etape

text:
23.3.2018

               LT

               Europos Sąjungos oficialusis leidinys

               L 81/8

         KOMISIJOS ĮGYVENDINIMO REGLAMENTAS (ES) 2018/482
   2018 m. kovo 22 d.
   dėl didžiausios nugriebto pieno miltelių supirkimo kainos nustatymo Įgyvendinimo reglamentu (ES) 2018/154 paskelbto konkurso pirmame atskirame etape
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 16 d. Tarybos reglamentą (ES) Nr. 1370/2013, kuriuo nustatomos su bendru žemės ūkio produktų rinkų organizavimu susijusios tam tikros pagalbos ir grąžinamųjų išmokų nustatymo priemonės (1), ypač į jo 3 straipsnį,
   kadangi:

               (1)

               Komisijos įgyvendinimo reglamentu (ES) 2018/154 (2) Komisijos reglamente (ES) 2016/1240 (3) nustatytomis sąlygomis paskelbtas nugriebto pieno miltelių supirkimas konkurso tvarka valstybės intervencijos laikotarpiu nuo 2018 m. kovo 1 d. iki rugsėjo 30 d.;

               (2)

               pagal Įgyvendinimo reglamento (ES) 2016/1240 14 straipsnio 1 dalį Komisija, remdamasi atskirais konkurso etapais gautomis paraiškomis, turi nustatyti didžiausią supirkimo kainą arba nuspręsti jos nenustatyti;

               (3)

               atsižvelgiant į pirmu atskiru konkurso etapu gautas paraiškas, didžiausia supirkimo kaina neturėtų būti nustatyta;

               (4)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentu (ES) 2018/154 paskelbto nugriebto pieno miltelių supirkimo konkurso pirmame atskirame etape, kurio paraiškų teikimo terminas baigėsi 2018 m. kovo 20 d., didžiausia supirkimo kaina nenustatoma.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 22 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 346, 2013 12 20, p. 12.

      (2)  2018 m. sausio 30 d. Komisijos įgyvendinimo reglamentas (ES) 2018/154, kuriuo skelbiamas konkursas dėl nugriebto pieno miltelių supirkimo valstybės intervencijos laikotarpiu nuo 2018 m. kovo 1 d. iki rugsėjo 30 d.. (OL L 29, 2018 2 1, p. 6).

      (3)  2016 m. gegužės 18 d. Komisijos įgyvendinimo reglamentas (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (OL L 206, 2016 7 30, p. 71).


title: 2018 m. kovo 21 d. Komisijos įgyvendinimo reglamentas (ES) 2018/497, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Marrone del Mugello“ (SGN)) specifikacijos pakeitimas

text:
26.3.2018

               LT

               Europos Sąjungos oficialusis leidinys

               L 82/2

         KOMISIJOS ĮGYVENDINIMO REGLAMENTAS (ES) 2018/497
   2018 m. kovo 21 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Marrone del Mugello“ (SGN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Marrone del Mugello“, kuri įregistruota Komisijos reglamentu (EB) Nr. 1263/96 (2), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Marrone del Mugello“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 21 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. liepos 1 d. Komisijos reglamentas (EB) Nr. 1263/96, papildantis Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka priedą (OL L 163, 1996 7 2, p. 19).

      (3)  OL C 413, 2017 12 5, p. 14.


title: 2018 m. gegužės 31 d. Komisijos įgyvendinimo reglamentas (ES) 2018/838 dėl tam tikrų prekių klasifikavimo Kombinuotojoje nomenklatūroje

text:
7.6.2018

               LT

               Europos Sąjungos oficialusis leidinys

               L 141/4

         KOMISIJOS ĮGYVENDINIMO REGLAMENTAS (ES) 2018/838
   2018 m. gegužės 31 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. gegužės 31 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                  Gaminys – su vaikams skirtu naktipuodžiu naudojamas vienkartinis įdėklas, sudarytas iš plastikinio maišelio, kurio apačioje pritvirtintas daugiasluoksnis sugeriamasis įklotas, pagamintas iš popieriaus ir granulių pavidalo stipriai absorbuojančio poliakrilato polimero.
                  Dėl sąlyčio su šlapimu šios stipriai absorbuojančio poliakrilato granulės pavirsta į gelį.

                  3924 90 00

                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 3924  ir 3924 90 00  atitinkančiais prekių aprašymais.
                  Gaminys nepriskirtinas 4818  pozicijai, nes gaminio esminį požymį lemia ne jo popierinės sudedamosios dalys, bet stipriai absorbuojantis poliakrilato polimeras.
                  Gaminys nepriskirtinas 9619  pozicijai, nes jis nesuformuotas taip, kad tiktų dėti ant žmogaus kūno (taip pat žr. Suderintos sistemos (SS) paaiškinimų 9619  pozicijos paaiškinimus).
                  Gaminį sudaro plastikų ir kitų medžiagų derinys. Gaminys, sudarytas iš plastikų ir kitų medžiagų, priskiriamas 39 skirsniui, jei jis nepraranda esminių gaminio iš plastikų požymių (taip pat žr. Suderintos sistemos (SS) paaiškinimų 39 skirsnio paaiškinimų bendrąsias nuostatas).
                  Esminį gaminio požymį lemia stipriai absorbuojantis polimeras, o popierius atlieka tik pagalbinės medžiagos arba pakuotės funkciją.
                  Todėl gaminys laikytinas kitu namų apyvokos ir higienos arba tualeto reikmeniu iš plastikų ir jam priskirtinas KN kodas 3924 90 00 .